ณัฐรัตน์ นพรัตยาภรณ์

ณัฐรัตน์ นพรัตยาภรณ์ (เกิด 22 มกราคม พ.ศ. 2534) ชื่อเล่น ไอซ์ซึ เป็นนักแสดงและนายแบบชาวไทย มีผลงานสร้างชื่อจากภาพยนตร์เรื่อง วันสุดท้าย..ก่อนบายเธอ Barney

 ประวัติ 
ณัฐรัตน์ นพรัตยาภรณ์ มีชื่อเล่นว่า ไอซ์ซึ เกิดเมื่อวันที่ 22 มกราคม พ.ศ. 2534 จบการศึกษาระดับมัธยมศึกษาจากโรงเรียนเทพศิรินทร์ (รุ่นที่ 123) และระดับอุดมศึกษาจากคณะรัฐศาสตร์ มหาวิทยาลัยรามคำแหง สาขาการเมืองการปกครองประวัติ ไอซ์ซึ ณัฐรัตน์ นพรัตยาภรณ์

 การทำงานในวงการบันเทิง 
ไอซ์ซึ ณัฐรัตน์ นพรัตยาภรณ์ เข้าสู่วงการในปี 2553 ขณะอายุได้ 19 ปี เขาเริ่มต้นทำงานในวงการบันเทิงด้วยการเป็นนายแบบที่ประเทศไทย เขาได้ร่วมเดินแบบให้กับแฟชั่นวีคสำคัญในประเทศไทย อาทิ เช่น Bangkok Fashion Week และ Elle Fashion Week รวมถึงถ่ายแบบให้กับหลายนิตยสารชื่อดังในประเทศไทย อาทิ เช่น VOGUE GQ HARPER’S BAZAAR  IMAGE ELLEMEN LIPS LOOKER HAMBURGER ฯลฯ  

จากนั้นเขามีชื่อเสียงมากขึ้นจากการที่เขาเป็นคนไทยคนแรกที่ได้เซ็นสัญญาทำงานเป็นนายแบบที่ประเทศเกาหลีใต้ภายใต้สังกัด Agency garten ทำให้เขาได้ร่วมงานเดินแบบในงาน Seoul Fashion Week และถ่ายแบบให้กับนิตยสารชื่อดังหลายเล่มในประเทศเกาหลีใต้ เช่น GQ EQUIRE MAPS MENHEALTH OH!BOY CECI STREETFOOT STYLE-H  BLING อีกทั้งเขายังมีงานถ่ายโฆษณาแบรนด์สินค้าในประเทศ เกาหลีใต้ เช่น TOMMY HILFIGER, ADIDAS, LECOQSPORTIF, UMBRO, BELIER

รวมถึงงานด้านการแสดงมิวสิควีดีโอให้กับศิลปินเกาหลีใต้ ได้แก่ MONNI ในเพลง 하얀 어깨  และ HOMME ในเพลง 사랑이 아냐

หลังจากนั้นเขากลับมาเมืองไทยและเซ็นสัญญาเป็นนักแสดงในสังกัดจีทีเอช (จีดีเอชในปัจจุบัน) โดยมีผลงานละครเรื่องแรกคือเรื่อง มาลี เพื่อนรัก..พลังพิสดาร เมื่อปี 2558  โดยรับบทเป็น พี่ไอติม ทำให้เขาได้รับความสนใจเป็นอย่างมากแม้จะเป็นเพียงนักแสดงสมทบบทเล็ก ๆ ทำให้เขาได้มีโอกาสก้าวขึ้นมารับบทพระเอกเต็มตัวครั้งแรกในบท ปุณ เด็กปั๊มหนุ่มหล่อในซีรีส์เรื่อง แก๊สโซฮัก..รักเต็มถัง แสดงคู่กับ ไอซ์-ปรีชญา พงษ์ธนานิกร ออกอากาศในปี 2559 และจากซีรีส์เรื่องนี้ทำให้เขามีชื่อเข้าชิงรางวัลดาวรุ่งชาย ขวัญใจมหาชน จากเวทีมายา มหาชน 2016รวมผลงานของ ไอซ์ซึ นักแสดงผู้เต็มไปด้วยฝีมือการแสดงและ Spirit 

ก่อนจะกลับมารับบท ธาม ในซีรีส์เรื่องไดอารีตุ๊ดซีส์ เดอะซีรีส์ ซีซั่น 2 เมื่อปี 2560 ซึ่งเขาต้องปรับบุคลิกภาพ ฟิตหุ่นไอซ์ซึ ฟิตหุ่นล่ำ รับบทสจ๊วต เข้าฉากเลิฟซีน เต๋อ "ไดอารี่ตุ๊ดซี่ส์ 2" ตามมาด้วยบท ปาย นักเขียนการ์ตูนแนวดาร์ก ๆ ในซีรีส์สยองขวัญเรื่องคนประกอบผี เมื่อปี 2561 ซึ่งเขาถึงขั้นลงทุนลดน้ำหนักมากถึง 14 กิโลกรัมเพื่อให้ออกมาสมจริงไอซ์ซึ ณัฐรัตน์ พลิกคาแรกเตอร์ ลดน้ำหนัก 14 กิโลกรัม เพื่อซีรีส์ The Collector คนประกอบผี ในปี 2562 เขาแสดงซีรีส์ถึง 2 เรื่องที่ต่างกันสุดขั้วคือเรื่อง Voice สัมผัสเสียงมรณะ โดยรับบท แทนคุณ ฆาตกรโรคจิตภายใต้หน้ากากทายาทมหาเศรษฐี และ365 วัน บ้านฉัน บ้านเธอ ในบท มาร์ค ซูเปอร์สตาร์หนุ่มแสนอบอุ่น จิตใจดี“ไอซ์ซึ” กับสองคาแรกเตอร์ ที่ต่างกันสุดขั้วจนต้องยกนิ้วให้ สุดยอด!!

ในปี 2565 ณัฐรัตน์ได้แสดงภาพยนตร์เรื่องวันสุดท้าย..ก่อนบายเธอ โดยรับบท อู๊ด และจากภาพยนตร์เรื่องนี้ทำให้เขาสามารถคว้ารางวัลสาขานักแสดงนำชายยอดเยี่ยมจากเวทีคมชัดลึก อวอร์ด ครั้งที่ 19, รางวัลชมรมวิจารณ์บันเทิง ครั้งที่ 31, รางวัลสมาคมผู้กำกับภาพยนตร์ไทย และ รางวัลภาพยนตร์แห่งชาติ สุพรรณหงส์ ครั้งที่ 31 มาครองได้สำเร็จประกาศแล้ว! ผลรางวัล คมชัดลึกอวอร์ด ครั้งที่ 19"ญาญ่า-ไอซ์ซึ" คว้าสุพรรณหงส์ "วันสุดท้าย" กวาดเพียบ ได้หนังยอดเยี่ยมด้วย

ในปี 2566 ณัฐรัตน์ได้แสดงซีรีส์เรื่อง ดีลีต ซึ่งเป็นผลงานที่ทำให้เขาได้รับรางวัลนาฏราช สาขานักแสดงนำชายยอดเยี่ยม(แพลตฟอร์มออนไลน์)

 ผลงาน 

 ซีรีส์ 
ปี พ.ศ.เรื่องบทบาท2558ไดอารี่ของฮารุกะจัง (Side story ใน มาลี เพื่อนรัก..พลังพิสดาร)พี่ไอติม2559ไดอารีตุ๊ดซีส์ เดอะซีรีส์ (ซีซั่นที่ 1)สจ๊วต (นักแสดงรับเชิญ EP.1)แก๊สโซฮัก..รักเต็มถังปุณลมเปลี่ยนทิศไตรภาค ตอน Man In The Rainปอม2560ไดอารีตุ๊ดซีส์ เดอะซีรีส์ (ซีซั่นที่ 2)ธาม2561The Collector คนประกอบผีปาย2562VOICE สัมผัสเสียงมรณะแทนคุณ365 วัน บ้านฉัน บ้านเธอพาริส เลิศกวีนิติ (มาร์ค)2566DELETE ทู2568สงคราม ส่งด่วน สันติ แซ่ลี

 ภาพยนตร์ 
 ปี พ.ศ.เรื่องบทบาทค่าย2559หนังสั้นประกอบเพลง “คนมีเสน่ห์” ภาค1ไอซ์ซึจีนี่ เรคคอร์ดหนังสั้นประกอบเพลง “คนมีเสน่ห์” ภาค2ไอซ์ซึจีนี่ เรคคอร์ด2562Friend Zone ระวัง..สิ้นสุดทางเพื่อนเพื่อนสนิทของหนุ่มตี๋ (นักแสดงรับเชิญ)จีดีเอช2565one for the road วันสุดท้าย..ก่อนบายเธออู๊ดจีดีเอช2569เขากะลาเขาจีดีเอช

 มิวสิกวิดีโอ 
 ปี พ.ศ. เพลง  ศิลปิน  2557   하얀 어깨   Monni (몽니)  2558   사랑이 아냐 (Ain't no love)   HOMME (이현, 창민) พูดมาเลย  อัสนี โชติกุล  2559   คนมีเสน่ห์  นครินทร์ กิ่งศักดิ์ ยานอนหลับ  TABASCO ft. ไอซ์ ปรีชญา  2560   เกี่ยวกันไหม  INK WARUNTORN  2562   ครั้งนี้   PAT KLEAR  หัวใจที่มืดมิด (BLACKHEART)  Zeal  2563   ดึงดัน  Cocktail x ศิริพร อยู่ยอด  2565   ฌิน getsunova  2567   The Gentleman  Name Raiva x Nache Chan

 รางวัล 
 ปี พ.ศ.  รางวัล  สาขา  ผล 2559 มายา มหาชน 2016 ดาวรุ่งชายขวัญใจมหาชน จาก ซีรีส์เรื่อง " แก๊สโซฮัก...รักเต็มถัง "  2566 คมชัดลึก อวอร์ด ครั้งที่ 19 นักแสดงนำชายยอดเยี่ยม จากภาพยนตร์เรื่อง 
" one for the road วันสุดท้าย..ก่อนบายเธอ "  รางวัลภาพยนตร์แห่งชาติ สุพรรณหงส์ ครั้งที่ 31 รางวัลสมาคมผู้กำกับภาพยนตร์ไทย รางวัลชมรมวิจารณ์บันเทิง ครั้งที่ 31 2567รางวัลนาฏราช ครั้งที่ 15 สาขานักแสดงนำชายยอดเยี่ยม ประเภทละครและซีรีส์แพลตฟอร์มออนไลน์ จาก ซีรีส์เรื่อง '' DELETE  

 อ้างอิง 

หมวดหมู่:นักแสดงภาพยนตร์ชายชาวไทย
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลที่ยังมีชีวิตอยู่